

|  |
| --- |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |

KLASA: 406-02/22-01/54

URBROJ: 514-14-01/01-22-5

Zagreb, 07. studeni 2022.

**I.**

**DODATNE INFORMACIJE, OBJAŠNJENJA I IZMJENE**

**POZIVA ZA DOSTAVU PONUDA**

ZA PROVEDBU POSTUPKA JEDNOSTAVNE NABAVE:

IZVOĐENJE RADOVA CJELOVITE OBNOVE NAKON POTRESA – OPĆINSKI SUD SISAK, SS PETRINJA

**Evidencijski broj nabave: 377/22**

Zagreb, studeni 2022. godine

Na temelju članka 6. točke 11., točke 12. i točke 13. Pravilnika o provedbi postupaka nabave roba, usluga i radova za postupke obnove (Narodne novine broj: 126/2021), Naručitelj stavlja na raspolaganje I. dodatne informacije, objašnjenja ili izmjene u vezi s Pozivom na dostavu ponuda, kako slijedi:

**OBJAŠNJENJE**

**1. PITANJE**

Da li se u st.5.20. ZIDARSKI RADOVI izvodi kompletni novi vijenac oko čitave građevine ili se izvodi samo oštećeni odnosno otpali dio vijenca i koliko je metara dužnih potrebno izraditi novog vijenca?

**ODGOVOR**

Stavkom 5.20 planirano je izvođenje kompletnog vijenca dužine 95 m (računato s najistaknutijim dijelovima vijenca).

**2. PITANJE**

U stavci LIMARSKI RADOVI fali u troškovniku opšav oko dimnjaka.

**ODGOVOR**

Naručitelj je u Troškovniku, u dijelu *građevinsko-obrtnički radovi* dodao novu stavku 10.5. Izvedba opšava oko dimnjaka.

**3. PITANJE**

Obzirom da se radi o pojašnjenju stavaka troškovnika molimo vas produženje roka za 5 dana.

**ODGOVOR**

Naručitelj produljuje rok za dostavu ponuda do 11. studenog 2022. do 11:00 sati.

**IZMJENA**

**I. dio - poziv za dostavu ponuda - Petrinja**

**Točka 7.5. Datum, vrijeme i mjesto (javnog) otvaranja ponuda mijenja se i glasi:**

Rok za dostavu ponuda je **11.11.2022. godine do 11:00 sati.**

Javno otvaranje ponuda održat će **se 11.11.2022. godine u** **11:00 sati**, u prostorijama **sjedišta** **Naručitelja: Ministarstvo pravosuđa i uprave, Zagreb, Ulica grada Vukovara 49,** **soba 635/VI. kat.**

**Ponuda se smatra pravodobnom ako elektronička ponuda i svi dijelovi ponude koji se dostavljaju u papirnatom obliku i/ili fizičkom obliku (npr. jamstvo za ozbiljnost ponude) pristignu na adresu Naručitelja do roka za otvaranje ponuda.**

**II. dio – Troškovnik**

**Građevinsko-obrtnički radovi – 5. zidarski radovi – stavke 5.24. Izvedba dimnjaka, 5.25.** **Završna obrada dimnjaka u potkrovlju i 5.26. Završna obrada dimnjaka iznad razine krova mijenjaju se i glase:**

|  |  |  |  |
| --- | --- | --- | --- |
| **R.b.** | **opis stavke** | **jed.mj.** | **količina** |
| **5.24.** | **Izvedba dimnjaka.** |  |  |
|  | Rekonstrukcija srušenih dimnjaka prema izvornom izgledu i obliku od opeke uz protupotresno ojačanje. Prema naputku nadležnog Konzervatorskog odjela dimnjaci i dimovodi iznad podne plohe potkrovlja mogu se izvesti suvremenim modularnim elementima na izvornom položaju unutar tlocrta zgrade. Moguća je izvedba istim elementima i iznad krovne strehe uz obaveznu završnu obradu plašta od žbuke (obrađeno u drugoj stavci) i u dimenzijama prema izvornom dimnjaku. Dimovodne kanale na izvornim mjestima dimnjaka potrebno je osposobiti te ostaviti mogućnost korištenja dimnjaka u budućnosti. Prvi red ploča postavlja se u produžni mort na izrađenu AB posteljicu. Svi gornji slojevi zidaju se prema uputama koristeći bijeli tankoslojni mort M10. Dimnjaci se ovijaju FRCM-om te povezuju s krovnom konstrukcijom. U cijenu uključeni rad, materijal i pribor do potpune gotovosti.  |  |  |
|  | Obračun po komadu zidanog dimnjaka u sraslom stanju (nakon izvođenja). | kom | 4,00 |
|  |  |  |  |
| **5.25.** | **Završna obrada dimnjaka u potkrovlju.** |  |  |
|  | Završna obrada dimnjaka polimerno -cementnim ljepilom u koje se utiskuje tekstilno-staklena mrežica alkalno otporna sa preklopima od 10 cm (160 grama), koja se pregletava drugim slojem polimer-cementnog ljepila. Sistem se izvodi na blokovima opeke. Stavka uključuje postavljanje svih potrebnih elemenata, rubnih profila za dimnjake (s mrežicom 160 g) i ojačanja na sve rubove, uglove, otvore i dr. |  |  |
|  | Obračun po m2. | m2 | 77,00 |
|  |  |  |  |
| **5.26.** | **Završna obrada dimnjaka iznad razine krova.** |  |  |
|  | Završna obrada dimnjaka iznad kosine krova dekorativnom silikonskom žbukom valjane teksture (zrno do 1.50 mm) u svemu prema uputama proizvođača. Izvedba u boji prema postojećem stanju ili prema odabiru odjela za zaštitu spomenika kulture. Podlogu prethodno impregnirati i pripremiti prema uputama proizvođača, što je potrebno uključiti u cijenu. Obračun se vrši po m2 površine ugrađene žbuke.  |  |  |
|  | Obračun po m2. | m2 | 17,00 |

**II. dio – Troškovnik**

**Građevinsko-obrtnički radovi – 10. limarski radovi – stavka 10.5. Izvedba opšava oko dimnjaka dodaje se i glasi:**

|  |  |  |  |
| --- | --- | --- | --- |
| **R.b.** | **opis stavke** | **jed.mj.** | **količina** |
| **10.5.** | **Izvedba opšava oko dimnjaka** |  |  |
|  | Nabava materijala, izrada i postava opšava oko spoja dimnjaka s krovom od pocinčanog lima (HRN C.B4.081 ili jednakovrijedno: \_\_\_\_\_\_\_\_), debljine 0,55-0,8 mm, iz jednog ili dva dijela, razvijene širine 60 cm. Pocinčani lim (sukladno konzervatorima). Ulaganje odgovarajućeg sloja podložne trake kao dodatnog osiguranja od povratne vode. Stavka uključuje sav pomoćni materijal te sidrene, pričvrsne i montažne elemente potrebne za izvedbu do potpune gotovosti i funkcionalnosti.  |  |  |
|  | Obračun po m.  | m | 17,00 |

Naručitelj stavlja na raspolaganje novi Troškovnik.

**Samostalni sektor za nabavu**